DECRETO 13/2007, do 1 de febreiro, polo que se autoriza a implantación de estudos oficiais de posgrao nas universidades do sistema universitario de Galicia para o curso 2007/2008.
CONSELLERÍA DE EDUCACIÓN E ORDENACIÓN UNIVERSITARIA — I. DISPOSICIÓNS XERAIS — 08/02/2007

O Estatuto de autonomía de Galicia, no seu artigo 31, establece como competencia plena da Comunidade Autónoma de Galicia a regulación e administración do ensino en toda a súa extensión, niveis e graos, modalidades e especialidades, no ámbito das súas competencias.
O Real decreto 1754/1987, do 18 de decembro (BOE do 19 de xaneiro de 1988, DOG do 17 de febreiro de 1988), transferiulle á Comunidade Autónoma competencias en materia de universidades. Estas competencias foron asumidas pola Comunidade Autónoma e asignadas á Consellería de Educación e Ordenación Universitaria no Decreto 62/1988, do 17 de marzo (DOG do 8 de abril).
A Lei orgánica 6/2001, do 21 de decembro, de universidades, no artigo 8.2º establece que a implantación e supresión de ensinanzas conducentes á obtención de títulos universitarios de carácter oficial e a validez en todo o territorio nacional serán acordadas pola comunidade autónoma, ben por proposta do Consello Social ou ben por propia iniciativa co acordo do referido consello, en todo caso logo do informe do Consello de Goberno da universidade.
No uso da autorización outorgada ao Goberno polo artigo 88.2º da Lei orgánica 6/2001, de universidades, do 21 de decembro, ditouse o Real decreto 56/2005, do 21 de xaneiro, polo que se regulan os estudos universitarios oficiais de posgrao. Estes estudos de posgrao teñen como finalidade a especialización do estudante na súa formación académica, profesional ou investigadora e articúlanse en programas integrados polas ensinanzas conducentes á obtención dos títulos de máster ou doutor. Este real decreto regula o marco xurídico das ensinanzas de posgrao, en consonancia coas liñas xerais emanadas do Espazo Europeo de Educación Superior. No artigo 5, modificado polo Real decreto 1509/2005, do 16 de decembro, se establece que a implantación dos programas oficiais de posgrao será acordada pola comunidade autónoma correspondente, de acordo co que establece o artigo 8.2º da Lei orgánica de universidades.
No ámbito autonómico esta materia está regulada no Decreto 259/1994, do 29 de xullo (DOG do 16 de agosto), polo que se establece o procedemento para a creación e recoñecemento de universidades, centros universitarios e autorización de estudos na Comunidade Autónoma de Galicia. No seu artigo 3.1º establécese que a autorización para a implantación de estudos no ámbito territorial propio da comunidade autónoma farase por decreto do Consello
da Xunta de Galicia, por proposta do Consello Social da universidade galega xa autorizada e logo do informe do Consello Galego de Universidades.
Baixo a formulación xeral exposta, neste decreto considérase a implantación de estudos conducentes aos títulos de máster e doutor no sistema universitario de Galicia, unha vez cumpridos xa todos os requisitos previos ao acto formal de autorización por parte da Xunta de Galicia.
A construción dun Espazo Europeo de Educación Superior, organizado polos principios de calidade, mobilidade, diversidade e competitividade oriéntase á consecución, entre outros obxectivos, dun sistema baseado fundamentalmente en dous niveis principais de ensino: grao e posgrao. Neste proceso de converxencia destaca a relevancia dos estudos europeos de posgrao como un dos principais elementos para reforzar a educación superior europea no contexto internacional e a acreditación dos estudos para asegurar un nivel de calidade adecuado.
A reforma do modelo iníciase coa regulación da estrutura das ensinanzas universitarias e a regulación dos estudos de grao dada polo Real decreto 55/2005, do 21 de xaneiro, polo que o proceso de implantación das novas ensinanzas oficiais de posgrao dependerá da configuración do novo catálogo de títulos oficiais de grao no marco do proceso de converxencia europea e dos prazos previsibles para súa posta en marcha, que se desenvolverá de forma progresiva ata o ano 2010.
A oferta de ensinanzas oficiais de posgrao ten que deseñarse co obxecto de atender fundamentalmente á demanda dos actuais titulados universitarios que desexen recibir unha especialización adicional ou formación investigadora e a de profesionais titulados universitarios que decidan actualizar os seus coñecementos e destrezas ou modificar o seu perfil. Así mesmo ten que responder ás necesidades de Galicia cunha oferta coordinada, integrada e complementaria no sistema universitario de Galicia.
Os programas de posgrao que se van implantar están pensados nunha oferta versátil que se adapta ao perfil do alumno actual e futuro, que responde ás necesidades socioeconómicas galegas, ás expectativas de formación dos alumnos e ás necesidades estruturais de funcionamento das universidades.
Por todo isto, en aplicación do artigo 8.2º da Lei orgánica 6/2001, do 21 de decembro, de universidades, por proposta dos consellos sociais das universidades de Santiago de Compostela, A Coruña e Vigo, cos informes dos consellos de goberno das respectivas universidades, logo do informe favorable do Consello Galego de Universidades, en exercicio das competencias sinaladas na Lei 2/2003, do 22 de maio, en uso das atribucións conferidas pola Lei 1/1983, do 22 de febreiro, reguladora da Xunta e do seu presidente, por proposta da conselleira de Educación e Ordenación Universitaria e logo da deli
beración do Consello da Xunta de Galicia na súa reunión do un de febreiro de dous mil sete,
DISPOÑO:
Artigo 1º
Conceder autorización, no sistema universitario de Galicia, para a implantación dos estudos oficiais de posgrao para o curso 2007/2008 que se relacionan nos anexos I, II e III deste decreto.
Disposicións adicionais
Primeira.-Respecto da homologación dos plans de estudos, as universidades ateranse ao disposto no artigo 35 da Lei 6/2001, do 21 de decembro, de universidades e a regulación contida no Real decreto 49/2004, do 19 de xaneiro, sobre homologación de plans de estudos e títulos de carácter oficial e validez en todo o territorio nacional.
Segunda.-A efectiva impartición de estudos autorizados neste decreto queda condicionada ao procedemento ordinario que cumpra segundo o establecido no artigo 35.4º da Lei 6/2001, do 21 de decembro, de universidades e no Real decreto 49/2004, do 19 de xaneiro, sobre homologación de plans de estudos e títulos de carácter oficial e validez en todo o territorio nacional.
Disposicións derradeiras
Primeira.-Autorízase a conselleira de Educación e Ordenación Universitaria para que, no ámbito das súas competencias, dite as disposicións necesarias para o desenvolvemento deste decreto.
Segunda.-Este decreto entrará en vigor o día seguinte ao da súa publicación no Diario Oficial de Galicia.
Santiago de Compostela, un de febreiro de dous mil sete.
Emilio Pérez Touriño
Presidente
Laura Sánchez Piñón
Conselleira de Educación e Ordenación Universitaria
ANEXO I
PROGRAMAS OFICIAIS DE POSGRAO (POP) NO SISTEMA
UNIVERSITARIO DE GALICIA
POP
Título
Univ.
Dereito urbanístico e do medio ambiente
Máster en dereito urbanístico e do medio ambiente
UVigo
Dereito
Máster en asesoramento xurídico empresarial. Esp. en dereito inmobiliario e da construción, dereito ambiental e dereito urbanístico
UDC
Educación, xénero e igualdade
Máster en educación, xénero e igualdade. Esp. en investigación e deseño de programas e intervención educativa
USC
Doutor
Economía e empresa
Máster en xestión e políticas públicas
UDC
Doutor
POP
Título
Univ.
Desenvolvemento rexional e integración económica
Máster en desenvolvemento rexional e integración económica. Esp. en desenvolvemento rexional e integración económica
USC
Doutor
Lingua e usos profesionais
Máster en lingua e usos profesionais: español, galego e inglés
UDC
Saúde, discapacidade, dependencia e sociedade
Máster en intervención na discapacidade e na dependencia
UDC
Doutor
Intervención logopédica
Máster en intervención logopédica na infancia e na adolescencia
UDC
Ciencias da saúde
Máster en asistencia e investigación sanitaria:-Esp. avances en medicina clínica-Esp. reeducación funcional, autonomía persoal e calidade de vida-Esp. fundamentos de investigación biomédica
UDC
Doutor
Enxeñaría marítima
Máster en enxeñaría marítima
UDC
Doutor
Enxeñaría industrial
Máster en enxeñaría e tecnoloxía industrial
UDC
Seguridade integral
Máster en prevención de riscos laborais
UVigo
Prevención en riscos laborais e saúde medioambiental
Máster en prevención en riscos laborais e saúde medioambiental
USC
Rehabilitación arquitectónica
Máster en rehabilitación arquitectónica
UDC
Enerxía e sustentabilidade
Máster en enerxía e sustentabilidade
UVigo
Enerxías renovables e sustentabilidade enerxética
Máster en enerxías renovables e sustentabilidade enerxética
USC
Doutor
Enxeñaría para o desenvolvemento rural
Máster en enxeñaría para o medio rural
USC
Industrias lácteas
Máster en ciencia e tecnoloxía das industrias lácteas
USC
Química teórica e modelización computacional
Doutor
UVigo
Ciencia e tecnoloxía ambiental
Máster en ciencia e tecnoloxía ambiental
UDC
Xestión e dirección laboral
Máster en xestión e dirección laboral: esp. en seguridade social, xestión de recursos humanos, xestión sociolaboral
UVigo, UDC, USC
Fotónica e tecnoloxías do láser
Máster en fotónica e tecnoloxías do láser
UVigo, UDC, USC
Doutor
Estatística e investigación operativa
Máster en técnicas estatísticas
USC, UDC, UVigo
Doutor
Ciencia e tecnoloxía química
Máster en química avanzada (transformación en interuniv. incorporación UVI)
USC, UVigo
Doutor
ANEXO II
PROGRAMAS OFICIAIS DE POSGRAO INTERUNIVERSITARIOS
INTERCOMUNITARIOS
POP
Título
Univ.
Lóxica e filosofía da ciencia
Máster en lóxica e filosofía da ciencia
USAL, UAM, USC, UVA, UCM, UV, ULL, UMA
Doutor
Ciencias da visión
Máster de investigación das ciencias da visión:-Esp. biomédica-Esp. físico-óptica
UVA, USC, UM, U. Coimbra, UCM, UMH
Doutor
Tecnoloxías da información e comunicacións en sistemas de telecomunicación
Máster en tecnoloxías da información e comunicacións en redes móbiles
UNIZAR, UDC, UPV, UNIOVI, UNICAN
Doutor
Ciencia e tecnoloxía química
Máster interuniversitario en química orgánica
UB, UAM, UCM, USC
Química teórica e modelización computacional
Máster en Theoretical chemistry and computational modelling
UAM, UVigo
ANEXO III
PROGRAMAS DE DOUTORAMENTO ENMARCADOS EN PROGRAMAS
OFICIAIS DE POSGRAO PRESENTADOS O ANO ANTERIOR
POP
Título
Univ.
Xerontoloxía
Doutor
USC, UDC
Neurociencia
Doutor
USC, UDC, UVigo
Estudos de xénero
Doutor
UVigo
Historia contemporánea
Doutor
UAM, USC, UAB, UIMP
Urbanismo: plans e proxectos. Do territorio á cidade
Doutor
UDC
Ciencia e tecnoloxía agroalimentaria
Doutor
UVigo
Enxeñaría biotecnolóxica
Doutor
USC
Métodos matemáticos e simulación numérica en enxeñaría e ciencias aplicadas
Doutor
USC, UDC, UVigo
Física aplicada
Doutor
UVigo, UDC
Química ambiental e fundamental
Doutor
UDC
USAL: UNIVERSIDADE DE SALAMANCA
UCM: UNIVERSIDADE COMPLUTENSE DE MADRID
UVA: UNIVERSIDADE DE VALLADOLID
UB: UNIVERSIDADE DE BARCELONA
UNIZAR: UNIVERSIDADE DE ZARAGOZA
USC: UNIVERSIDADE DE SANTIAGO DE COMPOSTELA
UV: UNIVERSIDADE DE VALENCIA
UNIOVI: UNIVERSIDADE DE OVIEDO
ULL: UNIVERSIDADE DE LA LAGUNA
UM: UNIVERSIDADE DE MURCIA
UIMP: UNIVERSIDADE INTERNACIONAL MENÉNDEZ PELAYO
UAB: UNIVERSIDADE AUTÓNOMA DE BARCELONA
UAM: UNIVERSIDADE AUTÓNOMA DE MADRID
UPV: UNIVERSIDADE DO PAÍS VASCO
UNICAN: UNIVERSIDADE DE CANTABRIA
UMA: UNIVERSIDADE DE MÁLAGA
UDC: UNIVERSIDADE DA CORUÑA
UVigo: UNIVERSIDADE DE VIGO
UMH: UNIVERSIDADE MIGUEL HERNÁNDEZ
U COIMBRA: UNIVERSIDADE DE COIMBRA